19:30-38—Na Jehova o ile a iphapanyetsa botahoa ba Lota le hore ebe e ile ea e-ba ntat’a bara ba barali ba hae ba babeli? Jehova ha a iphapanyetse ho kopanela liphate ha batho ba amanang haufi ebile ha a iphapanyetse botahoa. (Levitike 18:6, 7, 29; 1 Bakorinthe 6:9, 10) Lota o ne a hlile a nyatsa “liketso . . . tse sa eeng ka molao” tsa baahi ba Sodoma. (2 Petrose 2:6-8) ’Nete ea hore barali ba Lota ba ile ba mo noesa veine hore a tahoe e bontša hore ba ne ba hlokomela hore o ne a ke ke a lumela ho kopanela liphate le bona ha a hlaphohetsoe. Empa kaha e ne e le basele naheng eo, barali ba hae ba ile ba nahana hore tsela ena ke eona feela e ka thibelang hore lelapa la Lota le se ke la timela. Pale ena e tlalehiloe ka Bibeleng ho bontša hore na Baiseraele, bana ba Abrahama, ba ne ba amana joang le Bamoabe (bana ba Moabe) le Baamone (bana ba Benami).